Cuneiform Tablet KUG 12
Cuneiform tablet, dated to the Old Assyrian Period (ca. 1950-1850 BC).
Genre: agreement (contract)
Transliteration:
KIŠIB il₅-we-da-ku DUMU i-da-a KIŠIB šu-ma-li-ba-a-šur DUMU a-mur-{d}a-šur KIŠIB bur-a-šur DUMU e-lá-lí KIŠIB ni-mar-{d}IŠKUR DUMU i-na-sú-en₆ um-ma ša ki-ma bu-za-zu-ma a-na il₅-we-da-ak-ma lu ba-áb-tám ša nu-a-e lu ší-ma-am e-zi-ba-kum lu i ba-áb-tí-šu iš-tí DAM.GÀR ru-tim tal-ta-qé a ma-lá dí-in kà-ri-im wa-aḫ-šu-ša-na ta-lá-ak-ma a-na ITU.2.KAM i kà-ni-iš iš-tí bu-za-zu ta-za-ku šu-ma bu-za-zu lu KÙ.BABBAR lu URUDU ší-kam lu URUDU SIG₅ i li-bi-kà ib-tù-ar 1.5 GÍN.TA KÙ.BABBAR a 1 ma-na-im 1.5 ma-na.TA a bi-il₅-tim a ší-ki-im 1.5 ma-na.TA SIG₅ ṣí-ib-tám iš-tù u₄-mì-im ša tal-qé-ú tù-ṣa-áb um-ma il₅-we-da-ak-ma ú-ṣa-áb